หนูเป็นชิฟิลิสระยะที่ 2 เเล้วไปฉีดยาBenzathine 2เข็มฉีดก้นข้างละเข็ม เเล้วมีอาการไข้ขึ้น ผื่นเเดงเต็มตัวไม่คัน เเบบนี้เเสดงว่าการรักษาจะได้ผลมั้ยคะ
สวัสดีค่ะ ซิฟิลิสคือโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัว เพราะสามารถรักษาให้หายได้ด้วยการให้ยาฆ่าเชื้อเพนนิซิลินอาการผื่นขึ้นหลังได้ยารักษาซิฟิลิซอาจเกิดจาก1.แพ้ยา penicillin ในกรณีนี้ควรรีบกลับไปพบแพทย์ที่รพ. และแจ้งให้แพทย์ทราบ เพื่อออกบัตรแพ้ยาเพื่อจะได้ไม่มีการฉีดหรือกินยาประเภท penicillin อีก เพราะอาจแพ้รุนแรงถึงขั้นหัวใจล้มเหลวหรือช็อคเสียชีวิตได้ การรักษาคือกินยาแก้แพ้ เช่น atarax ร่วมกับทายาสเตียรอยด์เฉพาะที่2.เป็นปฎิกิริยาของยา penicillin ที่ไปฆ่าเชื้อซิฟิลิส เรียกว่า Jarish-Hexeimer Reaction คือเหมือนเชื้อซิฟิลิซจะเห่อขึ้นมามากตามหลังการรักษาในช่วงแรก ซึ่งจะดีขึ้นได้ภายใน 1-2 วันควรไปพบแพทย์เพื่อตรวจร่างกายแยกโรคว่าเกิดจากภาวะใด หากมีไข้ร่วมด้วย ควรรีบไปในขณะนี้ไม่ควรไปแกะเกาบริเวณที่คัน รับประทานยาแก้แพ้แก้คันเองได้เบื้องต้นก่อนหากมีอาการคัน ไม่เอายาอะไรไปทาเอง